Kadi Uibo
Kadi Uibo (sündinud 27. mail 1978) on eesti laulja, instrumentalist ja helilooja. Ta on alates 1995. aastast tegutsenud bändides Dreamphish, Ragatmika, Cloudspeak ja Kirtana Rasa. Ta on osalenud ka muusikaprojektides Venemaal, Norras ja Indias. Oma ansamblitega on Kadi välja andnud 4 albumit, lisaks on lugusid ilmunud CD-kogumikel. Ta oli Uno Naissoo nimelise loominguvõistluse 1995. aasta laureaat.